CELEX: 62016CN0491
Language: et
Date: 2016-09-14 00:00:00
Title: Kohtuasi C-491/16: Eelotsusetaotlus, mille on esitanud Supremo Tribunal Administrativo (Portugal) 14. septembril 2016 – Instituto de Financiamento da Agricultura e Pescas, IP versus Maxiflor – Promoção e Comercialização de Plantas, Importação e Exportação, L.da

28.11.2016   
            
            
               ET
            
            
               Euroopa Liidu Teataja
            
            
               C 441/10
            
         
      Eelotsusetaotlus, mille on esitanud Supremo Tribunal Administrativo (Portugal) 14. septembril 2016 – Instituto de Financiamento da Agricultura e Pescas, IP versus Maxiflor – Promoção e Comercialização de Plantas, Importação e Exportação, L.da
      
      (Kohtuasi C-491/16)
      (2016/C 441/13)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo (Portugali kõrgeim halduskohus)
      
         Põhikohtuasja pooled
      
      
         Kassaator: Instituto de Financiamento da Agricultura e Pescas, IP
      
         Vastustaja: Maxiflor – Promoção e Comercialização de Plantas, Importação e Exportação, L.da
      
      
         Eelotsuse küsimused
      
      
                  1.
               
               
                  Kas tuleb asuda seisukohale, et maaelu arengu rakenduskava („kava AGRO“) on „mitmeaastane programm“ nõukogu 21. juuni 1999. aasta määruse (EÜ) nr 1260/1999 (1) (mis tunnistati kehtetuks nõukogu 11. juuli 2006. aasta määruse (EÜ) nr 1083/2006 (2) artikliga 107) artikli 14 kohaldamisel, ilma et see piiraks artikli 105 lõike 1 kohaldamist?
               
            
                  2.
               
               
                  Kas tuleb asuda seisukohale, et kava AGRO on „mitmeaastane programm“ nõukogu 18. detsembri 1995. aasta määruse (EÜ, Euratom) nr 2988/95 (3) artikli 3 lõike 1 teise lõigu teise lause tähenduses, mille kohaselt „[m]itmeaastaste programmide korral ei aegu asi mingil juhul enne programmi täielikku lõpetamist“?
               
            
                  3.
               
               
                  Kui asutakse seisukohale, et kava AGRO on määruse (EÜ, Euratom) nr 2988/95 artikli 3 lõike 1 teise lõigu teise lause tähenduses „mitmeaastane programm“,
                  
                              —
                           
                           
                              siis kas sellega seonduvate haldusmenetluste puhul kehtib artikli 3 lõikes 1 kehtestatud 4-aastane aegumistähtaeg?;
                           
                        
                              —
                           
                           
                              kui 4-aastane tähtaeg lõpeb enne programmi lõpetamist, kas siis menetlus aegub, või
                           
                        
                              —
                           
                           
                              arvestades määruse (EÜ, Euratom) nr 2988/95 artikli 3 lõike 1 teise lõigu [teises] lauses sätestatut, hoopis aegumistähtaja dies ad quem lükkub edasi, nii et see langeb kokku „[mitmeaastase] programmi täieliku lõpetamise“ päevaga?
                           
                        
            
         (1)  Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (EÜT 1999, L 161, lk 1; ELT eriväljaanne 14/01, lk 31).
      
         (2)  Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT 2006, L 210, lk 25).
      
         (3)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT 1995, L 312, lk 1; ELT eriväljaanne 01/01, lk 340).